paragraph_text: Nagrada Luka Brajnović (šp. Premio Luka Brajnovic), nagrada je koja se dodjeljuje od 1997. godine u čast lika i djela Luke Brajnovića, hrvatskoga pjesnika, književnika i novinara koji je od nakon Drugoga svjetskog rata do smrti, 2001. godine, živio i radio u Španjolskoj. Nagradu dodjeljuje Škola komunikacije Sveučilišta Navarra iz Pamplone u Španjolskoj, "profesionalcima koji su u svom radu na području komunikacije branili dostojanstvo ljudske osobe i temeljne vrijednosti slobode, tolerancije i solidarnosti".<ref> Premio Luka Brajnovic, Universidad de Navarra, pristupljeno 13. travnja 2015.